Apr 14,2015
మూడు నెలల కనిష్ఠానికి ద్రవ్యోల్బణం
ముంబయి: అకాల వర్షాలతో పంటలు దెబ్బతిన్నప్పటికీ ఆహార ఉత్పత్తుల ధరలు వెనువెంటనే పెరగకపోవడంతో మార్చి మాసం రిటైల్‌ ద్రవ్యోల్బణం మూడు నెలల కనిష్ఠ స్థాయికి దిగివచ్చింది. వినియోగదారుల ధరల సూచీ (సీపీఐ) ద్రవ్యోల్బణం మార్చి మాసంలో 5.17 శాతానికి చేరింది. ఇది అంతకు ముందు రెండు నెలల ద్రవ్యోల్బణం కన్నా తక్కువ. జనవరిలో రిటైల్‌ ద్రవ్యోల్బణం 5.19%, ఫిబ్రవరిలో 5.37 శాతంగా నమోదు అయింది. వినియోగారుల ఆహార ధరల ద్రవ్యోల్బణం మార్చిలో 6.14 శాతంగా నిలిచింది. తృణ ధాన్యాలు (11.48%), కూరగాయలు (11.26%), సుగంధ ద్రవ్యాలు (9.03%), పాలు, పాలాధారితోత్పత్తుల (8.35%) ధరలు గత ఏడాది మార్చితో పోలిస్తే పెరిగాయి. ధరలు తగ్గిన వాటిలో గుడ్లు, చెక్కర, కన్ఫెక్షనరీతో పాటు రవాణా తదితరాలు నిలిచాయి.
మీ స్నేహితులకు రికమెండ్ చెయ్యండి